民都魯

民都魯係馬來西亞沙撈越第四大城，面積大約係7,220.4km²，人口21萬。佢係工業重鎮，有全世界最大規模嘅液化天然氣廠房。

氣候
民都魯全年炎熱、多雨、潮濕、氣温平均，屬於熱帶雨林氣候。

民都魯有兩個季候風季節，分別係11月至第二年3月嘅東北季候風，同埋5月至9月嘅西南季候風。其中沿岸地區1月雨量最多，6月至8月雨量相對較少。內陸地區方面雨量分佈相對平均。民都魯地區全年雨量大約。 

另外，民都魯平均日照係5至5.5個鐘，全年大約有14至15 mJ/m2 紫外光。

人口
民都魯係沙撈越第四大城鎮，排喺古普、美里同詩巫之後。市中心人口有114,058人，全省有183,402人，民都魯鎮人口佔全省人口超過六成，2018年全省常住人口已達25.1萬人，亦有20萬外勞同3萬流動人口，計埋將會接近50萬人。 鎮入面人口主要由伊班人、華人、馬來人、馬蘭諾人同外國人組成，外國人多數係印尼人、中國人同韓國人。

歷史人口

語言
馬來語同英語係民都魯嘅官方語言，政府學校多數用馬來語教學，華文學校用華語教學。市民喺日常生活中，唔同民族之間多數用官方語言，而相同族群之間多數用自己母語。

宗教
差唔多全部馬來人都係穆斯林，其他民族可以依照個人喜好選擇信仰。華人多數信佛教、基督教、道教同中國民間信仰等。伊班人、烏魯人同比達友人相對較多信基督教，亦有一部分保留自己民族信仰。馬蘭諾人就多數信奉回教，亦有少部分係基督教徒。

交通

港口
民都魯深水港喺1983年1月1號啟用，係沙撈越州第一座24小時開放嘅深水港口。1999年6月耗資4億令吉建成婆羅洲第一座貨櫃專用終站，2016年貨櫃吞吐量係27.7萬個標準集裝箱，2018年上升至35.0萬個標準集裝箱。

長途巴士
長途巴士總站喺2017年9月由原本用咗接近20年嘅美丹再也商區總站搬咗去民都魯中環商區，呢個巴士總站提供冷氣。

喺呢個總站營運嘅巴士公司有Bintang Jaya Bus Express、Bus Asia、Eva Bus Express、Lanang Road Bus、MTC Express、Rejang Transport、Sungai Merah Bus及Vital Focus Group。

Vital Focus Group原定2018年搬去吉都隆中環商區，另有Hornbill Bas Ekspres、Kirata Sdn Bhd、Midsar Transport Sdn Bhd、Wilmas Sdn Bhd、Sapphire Pacific Sdn Bhd簽署意向書將會搬入吉都隆總站，民都魯將會變成沙撈越州第一座擁有兩個長程巴士總站嘅城鎮。

市內交通
市區有200幾架的士提供服務，另外Grab亦喺民都魯提供服務。

機場
民都魯機場跑道有2.7公里長，適合空中巴士A330飛機升降。機場用咗大約3億令吉嚟起，喺2003年開放使用。

主要航線
馬來西亞航空
亞洲航空
馬來西亞之翼航空

經濟
吉都隆喺民都魯東北面市郊，係一個天然海岬形成嘅港口，設有液化天然氣工業，首期工程喺1982年完成，第二期工程耗資140億令吉已經喺1994年完成，第三期工程耗資80億美金亦喺2003年完成。擁有全球最大型集中式天然氣蒸餾廠，貿易額為沙撈越州嘅45%，馬來西亞嘅5%。液化天然氣年生產量2,300萬噸。蜆殼公司綜合蒸餾廠耗資18億令吉係世界第一間綜合蒸餾廠。石油化學產品年產量50萬噸。尿素肥料廠耗資7.7億令吉，喺1985年10月完成，係東盟國家所聯營嘅第二座肥料廠。股份持有國家有馬來西亞、泰國、菲律賓、印尼同新加坡。

三馬拉如工業區喺民都魯東北面大約50公里海邊。熔鋁廠耗資69億令吉，面積8平方公里，由沙州日光與世界最大煉鋁公司力拓集團融資合作，目標年產量達150萬噸。多晶矽原料廠由德山株式會社耗資650億日圓設立。

中密度纖維板廠耗資2.2億令吉，中密度纖維板年生產量10萬立方米。

民都魯一共有9個工業區，佔地達11,255.60公頃，面積為成個沙撈越最大，分別係:

民都魯輕工業區
基杜弄第1及第2期
基杜弄
格美納第1期
格美納第2期
日拔
基杜弄
基杜弄重工業區
沙馬拉如工業區

民都魯網民都魯網
33 Things You Should Know About Bintulu according to Shahril2008年5月3日
 民都魯發展局Reminiscing the old Bintulu2014年9月16號

論壇
佳禮論壇
民都魯有什麼美食，在那裏??? 2008年—
〖民都鲁〗Times Square Megamall《民省最大型购物商场今开业！》 2010年—
民都鲁已经是城市之一？！ 2016年—
 lowyat.net
Bintulu : from village of 5,000 to town of 250,000, Sarawak 4th largest town 2015年—
 Skysrapercity
BINTULU | Sarawak | Town, District & Division 2003年—
 Youtube
Old Bintulu, Sarawak (RARE documentary)2015年2月
The Revolution of Chung Hua Bintulu2017年3月

馬來西亞城市
沙撈越